open-index/open-wikipedia-markdown huggingface dataset:
Berlin (New Hampshire)

**Berlin** er en by i Coos County i New Hampshire i USA. Ved folketellingen i 2010 hadde byen 10 051 innbyggere.

## Befolkningsutvikling

## Referanser


## Eksterne lenker
*
Pek

**Pek** kan være:

*En romanisering av hokkien- og teochewuttalen av det kinesiske slektsnavnet Bai 
*Et annet ord for en narrestrek
Norway (Indiana)

**Norway** er et sted i White County i Indiana i USA. Det var 437 innbyggere ved folketellingen 2000.

## Geografi
Norway finnes på koordinatene . Det ligger i tidssonen EST, fem timer bak UTC.

Området har et totalt areal på 2,5&nbsp;km², hvorav 2,3&nbsp;km² er land, og 0,2&nbsp;km² eller 6,32 % er vann.
Soppetere

**Soppetere** (fungivore) er dyr som lever av sopp, vanligvis av fruktlegemet til soppen og dens skjulte hyfer, sporer og andre små partikler. 

Blant de dyr som lever av eller i sopp er enkelte arter lungesnegler, tovinger, biller, spretthaler og flere.  Noen dyregrupper har et liv nært tilknyttet sopp, slik som soppmygg.

Noen dyr lever ikke av selve soppen, men lever i samspill, symbiose med sopp. Et eksempel er bartrevepser der hunnen har en beholdere (mycetangier) med et «slim», i eggleggningsrøret. Dette slimet har soppsporer, av barksopp, i form av gjærceller. Litt av dette kommer på eggene når de legges. Disse begynner å spire til sopphyfer som produserer enzymer og treverket blir brutt ned. Den nyklekte larven får lett tilgang på mat, nedbrutt treverk, på grunn av soppen.
Ratvolden

**Ratvolden**, også skrevet **Ratvollen**, er en gård i Rugldalen, ca. 20 km nord for Røros ved fylkesvei 30. Eiendommen ligger på vestsiden av Ruglsjøen. Den er kjent som et kunstnerhjem ettersom forfatteren Johan Falkberget (1879–1967) bygde gården i 1922 og bodde her i årene 1922–1967. Gården er i dag museum.

Da Falkberget i 1922 vendte hjem, hadde han siden 1906 bodd flere steder i Norge, lengst i Oslo. Gården lå dengang i Glåmos kommune, og Falkberget engasjerte seg i politikken og var varaordfører fra 1926. Johan og Anna Marie Falkbergets tre barn var født fra 1900 til 1905, og hadde således ikke sin barndom på Ratvolden. 

På tunet på gården står gruveklokka fra Muggruva som et apropos til gruvearbeidertematikken i Falkbergets liv og forfatterskap. Falkberget kjøpte klokka da gruven ble nedlagt. 

Familiens liv på Ratvolden er skildret det andre bindet av datteren Aasta Falkberget biografi over foreldrene *I Trondalen og på Ratvolden* (1974). 

Gården eies siden 1988 av Røros kommune, og består både av Falkberget, eller Trondalen som var dikterens fødested, og Ratvolden, gnr. 7, bnr. 1 og 2. Hovedhuset på Falkberget er i privat eie. Totalt areal på eiendommen er ca. 1250 dekar, vesentlig utmark. Etter at kommunen tok over eiendommen er det gjort et omfattende restaureringsarbeid på bygningene, og gjennom et stort registreringsprosjekt er det registrert 19&nbsp;000 gjenstander fra gården.

Huset er tilgjengelig for publikum i juli-august.

## Se også
*Liste over kulturminner i Røros

## Litteratur
* *Norske kunstnerhjem*; temanummer av *[[Fortidsvern]]*; nr 3, 2005
* Hilde Diesen. *Dikterhus*. Tell forlag, 1994 (*[http://urn.nb.no/URN:NBN:no-nb_digibok_2008013100048 bokhylla.no] – fulltekst)
* [[Finn Jor]] og [[Jiri Havran]]. *Norske kunstnerhjem*. Boksenteret, 1997 (*bokhylla.no – fulltekst)

## Eksterne lenker
*
*Informasjon om Ratvolden fra Røros kommune
* Falkberget.no: Ratvolden
Prometeusspinner

**Prometeusspinner** (*Callosamia promethea*) er en sommerfugl som tilhører familien påfuglspinnere (Saturniidae). Denne store arten lever i det østlige Nord-Amerika.

## Utseende
En ganske stor (vingespenn 75 – 95&nbsp;mm) spinner med store vinger. Det er stor forskjell i utseende på kjønnene, hunnen er rødbrun mens hannen er svart med lyse vingekanter. Larven er blekgrønn.

## Levevis
Larvene går på en lang rekke forskjellige løvtrær og busker, blant annet tulipantre, sassafras og *[[Lindera benzoin]]*. Hannene flyr om ettermiddagen og tidlig på kvelden på leting etter hunnene, som sitter stille og sender ut feromoner. Hunnene flyr om natten for å legge egg, og de kan da komme til lys. Som andre påfuglspinnere tar de ikke næring til seg som voksne, men lever på fett de har lagret fra larvetiden. Prometeusspinneren flyr i mai – juli i den nordlige delen av utbredelsesområdet, i sør har den to generasjoner hvert år.

## Utbredelse
Arten er utbredt i det østlige Nord-Amerika, fra Quebec i nord til Florida og Texas i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Attacini – inneholder mange svært store arter
*************** Slekten *[[Callosamia]]* Packard, 1864
**************** *[[Callosamia promethea]]* (Drury, 1773)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Butterflies and Moths of North America - *Callosamia promethea* http://www.butterfliesandmoths.org/species/Callosamia-promethea

## Eksterne lenker
* 
* Saturniidae Web - *Callosamia promethea*. Med bilde av arten http://www.saturniidae-web.de/Callosamia%20promethea.htm
Fylkesvei 2218

**Fylkesvei 2218** går mellom Elvål i Rendalen og Lillebekkmo i Tynset kommune.

Frem til 2019 hadde veien betegnelsen fylkesvei 665 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Aron Sportsklubb

**Aron Sportsklubb** (stiftet 22. november 1995 som *Aron Skiklubb*) er et norsk idrettslag fra Drammen, som driver med alpint, freestyle, langrenn, snøbrett og sykling. Klubben har tilhold på Åssiden ved Drammen Skisenter.

Alpinisten Marcus Monsen som representerer klubben deltok i historiens første Vinter-OL for ungdom i Innsbruck i 2012, mens hans søster Marte Monsen mottok Kongepokalen for hennes NM-gull i storslalåm under Norgesmesterskapet i alpint 2019.

## Kjente utøvere
* Eirik Sæterøy, freestyle
* Marcus Monsen, alpint
* Marte Monsen, alpint

## Referanser


## Eksterne lenker
* 
* Skimore Drammen (tidl. Drammen Skisenter)
Aglia japonica

***Aglia japonica*** er en sommerfugl som tilhører familien påfuglspinnere (Saturniidae). Den finnes bare i Japan.
## Utseende
En ganske stor, brunrød spinner. Forvingen har en liten, svart felkk med en kommaformet, hvit tegning i. Bakvingen kar en stor, svartkantet, blå øyeflekk med en noe uregelmessig «T»-formet hvit flekk i midten. Utnefor denne er det et mørkt tverrbånd.

## Eksterne lenker
*
Aglia ingens

***Aglia ingens*** er en sommerfugl som tilhører familien påfuglspinnere (Saturniidae). Den ble beskrevet i 2003 fra fjellområdene i Sichuan-provinsen i Kina. Den skiller seg fra de andre *Aglia*-artene ved å være betydelig større.

## Eksterne lenker
*
Symfoni i h-moll (Schubert)

**Symfoni i h-moll** (D 759) , med tilnavnet «Den ufullendte», er Franz Schuberts 7. symfoni, skrevet i 1822/23 og uroppført 17. desember 1865.

Verket var glemt inntil Johann von Herbeck i 1865 fant partituret  hos Schuberts venn Anselm Hüttenbrenner. På dette tidspunktet var Schuberts store C-dur-symfoni (D 944) fra ca 1826 allerede blitt publisert som nummer 7, derfor har det vært atskillig forvirring omkring nummereringene av disse to symfoniene. *Neue Schubert-Ausgabe* (1978) av *[[Deutsch-Verzeichnis]]* oppførte *Den ufullendte* som nr. 7 og Symfoni  i C-dur (D 944) som nr 8 .

Symfoni nr 7 har bare to fullstendige satser, én hurtig og én langsom. I tillegg finnes tjue orkestrerte takter av en tredje sats, en *scherzo*. På Schuberts tid var det vanlig at en symfoni besto av fire satser, derfor ble denne symfonien gitt tilnavnet «Den ufullendte.» Schubert skrev senere en symfoni til – i fire satser, så det er fremdeles en gåte hvorfor den åttende bare har disse to fullstendige satser og bare tjue fullt orkestrerte takter av en tredje sats. En mulighet er at Schubert fant at alle intensjonene hans var fullført i to satser, og følgelig ignorerte den formale grunnstrukturen som rådde grunnen på hans tid, men dette er en sterkt omstridt antakelse. En annen mulighet går ut på at han avbrøt fordi han syntes den lignet for mye på tredje sats av Beethovens 2. symfoni.

Den ufullendte regnes for å være den første fullblods romantiske symfonien – romantisk ved sin bruk av drømmende, mystiske temaer ikledd fargerik klangdrakt. Symfonien ble skrevet to år før Beethoven skrev sin 9. symfoni.

## Litteratur
* Peter Andraschke (red.): *Franz Schubert. Sinfonie Nr. 7 h-Moll «Unvollendete».* Taschenpartitur mit Erläuterung. Goldmann, München 1982, ISBN 3-442-33061-0.
* Martin Chusid (red.): *Franz Schubert. Symphony in B minor («Unfinished»). An Authoritative Score, Schubert's Sketches, Views and Comments, Essays in History and Analysis.* W.W. Norton & Cie., New York/London 1971, ISBN 0-393-09731-5.

## Referanser
Andre Iguodala

**Andre Tyler Iguodala** (født 28. januar 1984) er en amerikansk basketballspiller som spiller for Golden State Warriors i NBA. Iguodala er 1,98 m høy og veier 94&nbsp;kg. Han er en såkalt swingman – en spiller som kan spille både small forward og shooting guard. Han har kallenavn som «Iggy» og «A.I. 2». AI er initialene og tallet er for å ikke forveksle han med Allen Iverson som da spilte på 76ers og ble kalt AI.

## High School karrieren
Iguodala gikk på Lanphier High School i Springfield (Illinois). I løpet av sommeren 2001 grep han oppmerksomheten til trenerne omkring i landet da han ble kåret til Mest verdifulle spiller i det Nasjonale mesterskapet AAU, etter å ha skutt det avgjørende skuddet da laget hans vant u-17 tittelen (På High School nivået er det aldersbestemte lag.) I 2002 var han blitt 18 og fikk spille på senior-laget. han hadde et gjennomsnitt på 23,5 poeng, 7.9 returer og 4,2 målgivende pasninger per kamp, og hjalp laget til seier i det statlige mesterskapet. Han ble kåret til årets spiller av avisa Chicago Sun-Times.

## College karrieren
Til og begynne med hadde Iguodala tenkt å spille ved Universitetet i Arkansas. Men, etter at deres trener, Nolan Richardson, ble sparket det året, bestemte han seg for å dra til Universitetet i Arizona istedenfor. Han spilte to sesonger ved Universitetet i Arizona (2002-04,) Og sto til slutt med 594 poeng (9.6 per kamp), 409 returer (6.6 per kamp) og 95 stjelinger (1.53 stjelinger per kamp) etter 62 kamper.

## Profesjonell karriere
### 2004-05 Rookie
I 2004 ble Iguodala hentet av NBA klubben Philadelphia 76ers. Denne sesongen var Iguodala såkalt Rookie (Debutant som profesjonell.)
Denne sesongen imponerte han, og var den eneste på Sixers som spilte alle 82 kampene i tillegg til de 5 som ble spilt i sluttspillet. Han ble den første 76ers-nykommeren til å starte 82 kamper i en sesong siden Clarence Weatherspoon (1992–93). Iguodala avsluttet sesongen med 138 stjelinger, tredje mest stjelinger av en Sixers-nykommer i historien. Hans innsats ble belønnet da han ble årets nykommer det året.

### 2005-06
Andre Iguodala startet i alle 82 kampene denne sesongen. Han spilte i gjennomsnitt 37.6 minutter per kamp, og hadde et gjennomsnitt på 12.3 poeng, 5.9 returer, 3.1 målgivende pasninger og 1.65 stjelinger på de kampene. Han ble den første Sixers-spilleren siden Clarence Weatherspoon (1992–94) å starte i alle 82 kampene i hans andre sesong med laget.
Iguodala endte på 2.-plass i "Sprite Rising Stars Slam Dunk konkurransen" dette året.

### 2006-07 Karrierebeste
Denne sesongen spilte Iguodala 76 kamper. 23. mars 07 mistet Iguodala sin første kamp for Sixers etter en skade, og ble borte i fem kamper til.
Hans 232 startede kamper etter hverandre var det tredje lengste av alle aktive spillere i NBA. Han spilte i gjennomsnitt 40.3 minutter per kamp denne sesongen, og hadde et gjennomsnitt på 18.2 poeng, 5.7 målgivende pasninger og 2.00 stjelinger på 40.3 minutter per kamp, Noe som var karrierebeste for Iguodala. Dessuten hadde han 5.7 returer per kamp.

## Referanser


## Eksterne lenker
* 
* Andre Iguodalas offisielle Webside
* Andre Iguodalas spillerprofil på 76ers Webside
Agliinae

* naglespinner, *Aglia tau*
* *[[Aglia homora]]*
* *[[Aglia ingens]]*
* *[[Aglia japonica]]*

**Naglespinnere** (slekten *Aglia*) er en gruppe av sommerfugler som hører til familien påfuglspinnere (Saturniidae). Det er kjent fire arter. Naglespinneren (*Aglia tau*) finnes i Europa, også i Norge, mens de tre andre artene har begrensede utbredelser i Kina og Japan.
## Utseende
Ganske store (vingespenn 70&nbsp;mm eller mer), gulbrune eller rødbrune spinnere. I alle fall bakvingene har runde øyeflekker med en mer eller mindre «T»-formet hvit flekk i midten.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Agliinae – bare én slekt med fire arter
************** Slekten* Aglia* 
*************** Naglespinner, *Aglia tau* (Linnaeus, 1758) – finnes på Sørlandet og det sørlige Østlandet i Norge
*************** *[[Aglia homora]]* Jordan, 1911 – Kina
*************** *[[Aglia ingens]]* Naumann, Brosch & Nässig, 2003 – Kina
*************** *[[Aglia japonica]]* Leech, 1889 – Japan

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Aglia*. Med bilder av de fleste artene http://www.saturniidae-web.de/Aglia.htm
Aglia homora

***Aglia homora*** er en sommerfugl som tilhører familien påfuglspinnere (Saturniidae). Den finnes bare i provinsene Sichuan, Shaanxi og Gansu i Kina.

## Utseende
En ganske stor, gulbrun spinner med spisse forvinger. Forvingen har bare en liten, uregelmessig, hvit flekk. Bakvingen har en stor, svartkantet, blå øyeflekk med en hvit «T» inni, utenfor denne et hvitt tverrbånd.

## Eksterne lenker
*
Nödinge-Nol

**Nödinge-Nol** er et tettsted i Västra Götalands län i landskapet Västergötland i Sverige. Det er Ale kommunes administrasjonssenter. Nödinge-Nol består tre tettsteder, Alafors, Nol og Nödinge, som har vokst sammen. Kommunehuset ligger i Alafors. I 2010 hadde tettstedet  innbyggere.

## Referanser
Ale

**Ale** kan sikte til:

* Ale kommune, Västra Götalands län, landskapet Västergötland. 
* Ale (øl), øl laget av maltet bygg. 
* Ale (navn), et mannsnavn
Thomas Bennett

**Thomas Bennett** (født 1814, død 1898) var en britisk-norsk forretningsmann og stifter av Bennetts Reisebureau.

Thomas Bennett kom til Christiania i 1849 og startet da en butikk, spesielt for turister. 
Engelske turister som kom til Norge på denne tiden kom innom butikken hans, der de kunne få kart, info, matkurver og hestetransport. Siden Thomas Bennett selv hadde reist mye i Norge, hadde han mange gode råd å gi til dem som kom innom butikken, som etter hvert utviklet seg til et reisebyrå.

Bennett er også kjent for å ha startet den første drosjetrafikken i Christiania, og han har gitt ut en ordbok og håndboka *Handbook for Norway*.

Han er gravlagt på Vår Frelsers gravlund i Oslo.

## Referanser


## Litteratur
* Bård Alsvik: «Den fantastiske Mr. Bennett» i  ''Tobias'' 1/2009, s. 36 - 41.
Berger skole (Bærum)

**Berger skole** er en tidligere offentlig skole på Rykkinn i Bærum. Skolen lå i et bilfritt og rolig område på den vestre delen av Rykkinn, omgitt av grøntarealer og skog. Skolen hadde sitt navn fra den nærliggende Berger gård. I 2006 ble Berger skole slått sammen med Gommerud skole til  Rykkinn skole. 

Berger skole sto klar til bruk for skoleåret 1974-75. Skolen var bygget etter ultramoderne prinsipper med en såkalt åpen løsning – hvilket vil si at det ikke fantes egne lukkede klasserom. I stedet var det store åpne landskap, med pultseksjoner, amfiseksjoner og flere mindre arbeidsområder. Det ble lagt vekt på moderne undervisningsmetoder, blant annet bruk av fjernsyn og video, som var i sin spede barndom på midten av 70-tallet. Skolebibliotekene, der utstyret var integrert, ble kalt mediatek. Skolens første rektor ble Grethe Stowner Krosby.

Berger skole hadde fra starten den mest kompromissløse åpne løsningen i landet. Dette førte til stor interesse, og norske og utenlandske delegasjoner med skolefolk valfartet til Berger de første årene. Det viste seg imidlertid at støy- og konsentrasjonsproblemene i åpent landskap var undervurdert. Allerede i 1975-76 ble det derfor bygget en rekke avlukker – såkalte bokser – som minner om tradisjonelle klasserom.

I 1979-80 ble Berger skole kraftig utvidet med et nytt ungdomsskolebygg, en stor svømmehall og et fritidshjem – i dag i bruk av Skolefritidsordningen (SFO). Fra skoleåret 1983-84 ble ungdomsskoletrinnene 7. til 9. klasse innført på Berger.

I 2006 gikk Berger skole sammen med naboskolen Gommerud skole, og dannet Rykkinn skole. De to skolene lå bare 700 meter fra hverandre, og sammenslåingen ga en rasjonaliseringsgevinst.

## Referanser
Frogn videregående skole

**Frogn videregående skole** er en offentlig videregående skole i Frogn kommune, Akershus. 

Den åpnet høsten 2006 og tilbyr utdanningsprogrammene studiespesialisering, idrettsfag, salg, service og reiseliv, businesslinje, samt påbygging til generell studiekompetanse.

Skolen tilbyr også modulstrukturert fag- og yrkesopplæring i salgsfaget for voksne, samt kombinasjonsprogram for minoritetsspråklige elever (fra høst 2025).

## Rektorer
* 2023- Brit Marie Helle (fra Vestby videregående skole)
* 2019-2023 Line Pernille Herje Haga (til Roald Amundsen videregående skole)
* 2016-2019: Hege Johnsen (til utdanningsdirektør Intendia Group)
* 2015-2016: Pål Riis (til områdedirektør Osloskolen) 
* 2006-2015: Siri Gulseth (til Ski videregående skole)

## Referanser


## Eksterne lenker
*
Malpighiske rør

**Malpighiske rør** er det viktigste ekskresjonsorganet hos enkelte laverestående dyr. Det malpighiske rør, er et rørformet organ, som leder fra kroppshulen og ut i tarmen. Det er et system av flere korte, tynnere rør som går ut fra hovedrøret. Dets oppgave er å ta opp avfallstoffer fra hemolymfen.  

Malpighiske rør finnes hos dyr i gruppen Uniramia, som insekter, mangefotinger, edderkoppdyr og bjørnedyr.

Navnet *malpighske* er fra zoologen Marcello Malpighi, som studerte anatomi. Han levde på 1700-tallet.
Bengtsfors kommune

**Bengtsfors kommune** er en kommune i Västra Götalands län i landskapet Dalsland i Sverige. Kommunens administrasjonssenter ligger i Bengtsfors.

## Tettsteder
Bengtsfors kommune har fem tettsteder. I tabellen oppgis antall innbyggere per 31. desember 2010.

## Referanser
Galten

**Galten** kan vise til:
* Galten (by) i Århus amt i Danmark
* Galten (innsjø), en del av Mälaren i Sverige
* Galten kommune, en tidligere dansk kommune i Århus amt i Danmark
* Galten handelssted, på yttersiden av Sørøya i Finnmark
Kongespinner

**Kongespinner** (*Citheronia regalis*) er en sommerfugl som tilhører familien påfuglspinnere (Saturniidae).

## Utseende
En stor (vingespenn 95 – 155&nbsp;mm) spinner. Den har ikke det største vingespennet, men den massive hunnen er den tyngste sommerfuglen i Nord-Amerika. Kroppen er oransjerød med hvite striper, de delvis gjennomsiktige forvingene grå med oransjerøde årer og gulhvite flekker, bakvingene oransjerøde. Larven er som uvokst grønn med hvite flekker. På de to fremste kroppsleddene har den lange, røde «horn» med svarte spisser.

## Levevis
Larvene kan finnes på mange ulike treslag, men de foretrekker vanligvis valnøtt (*Juglans*) og hikkori (*Carya*). I motsetning til mange andre påfuglspinnere spinner de ikke en kokong, men graver seg ned i bakken og forpupper seg i et utgravd kammer. Det er en generasjon hvert år, som flyr i juni – august. Som vanlig for påfuglspinnere tar ikke de voksne spinnerne til seg næring. Hunnen sitter mest i ro og sender ut feromoner, som hannen med sine fjærformede antenner kan merke på lang avstand.

## Utbredelse
Kongespinneren har en forholdsvis begrenset utbredelse fra staten New York i nordøst (der den i dag er meget sjelden) til Texas i sørvest.
## Eksterne lenker
*
Ankerhagen

**Ankerhagen** (eller Ankerhaven) er en liten park på Ruseløkka i Oslo.

Parken avgrenses av Observatoriegata i sydvest, Hansteens gate i sydøst, Parkveien i nordvest og bebyggelse i nord. Terrenget i parken skråner ned mot Observatoriegata. I Ankerhagen finnes mange store trær, lekeplass og Ankerhagen andelsbarnehage.

Parken ble opparbeidet i 1921 og var da 1,5 mål stor. Da Oslo kommune kjøpte Ankerhagen av staten i 1980 lå området brakk. Den nye parken ble ferdigstilt i 1984.

## Referanser


## Eksterne lenker
*  Flyfoto med kartmulighet, se også Historiske flyfoto
Jonas Alströmer

**Jonas Alströmer** (født 7. januar 1685 i Alingsås, død 2. juni 1761) var en svensk frontfigur for den industrielle revolusjon i Sverige. Han importerte maskiner og kunnskap fra utlandet og etablerte flere foretak, blant andre Alingsås manufakturverk. Jonas Alströmer var en av de seks stifterne av Kungliga Vetenskapsakademien (1739).

Han er kanskje mest kjent for sitt store interesse for jordbruk og han er sannsynligvis den første i Sverige som begynte å dyrke poteter. Alströmer ble tildelt Nordstjerneordenen i 1748.

Svenska Lantchips benytter bilde av Alströmer i logoen for markedsføring av sine produkter i USA.


Fil:Bysten av Jonas Alströmer på Stora torget i Alingsås, den 8 maj 2006. Den uppfördes av Aron Sandberg och invigdes den 2 juni 1905.JPG|Byste av Jonas Alströmer


## Referanser
Keiserspinner

**Keiserspinner** (*Eacles imperialis*) er en sommerfugl som tilhører familien påfuglspinnere (Saturniidae). Denne store arten lever i Nord-Amerika vest til Rocky Mountains.

## Utseende
En stor spinner (vingespenn 100 – 150&nbsp;mm), svovelgul med et sterkt varierenede innslag av purpurfargede tegninger, mest hos hannen. Vingene er overstrødd med små, svarte prikker. Larven er sterkt variende i farge, oransje til svart. Som ung har den tre par lange, oppstående pigger i tillegg til de kortere hårene.

## Levevis
Som vanlig for påfuglspinnere kan keiserspinneren utnytte en lang rekke forskjellige trær til mat for larvene, blant andre eik, lønn og furu. Den ser ut til å være mest tallrik i eik- og furu-dominerte skoger. Den har en generasjon per år. Som andre påfuglspinnere tar ikke de voksne sommerfuglene næring til seg.
## Utbredelse
Keiserspinneren finnes i Nord-Amerika fra Rocky Mountains til atlanterhavskysten, fra Canada i nord til Mexico i sør. Den ser ut til å ha gått tilbake i den nordøstlige delen av dette området. I Sørvest-USA og Mexico blir den erstattet av en nært beslektet art.

## Eksterne lenker
*
Grønn strøm

**Grønn strøm** er et populær begrep for opprinnelsesgaranterte kraftavtaler eller opprinnelsesgaranti. Denne typen avtaler skal kunne vise at strømmen kan bli sporet tilbake til et vindkraftverk, et solcelleanlegg eller en annen fornybar energikilde.
Hemolymfe

**Hemolymfe** er en blodvæske, et slags «blod» som finnes hos leddyr.  Hemolymfen ivaretar funksjonene både til «blod» og «lymfe» hos virveldyrene. Hemolymfen er fargeløs, men kan inneholde spor av grønn eller gul, og transporterer blant annet næringsstoffer, avfallsstoffer, vann, karbohydrater og delvis oksygen rundt i kroppen.

Hemolymfen utgjør mellom 4&nbsp;og&nbsp;40&nbsp;% av dyrets vekt. Selve hemolymfen finnes i hele dyrets kropp og noe følger et årenett, mens mesteparten er fritt og ikke i årer (blodårer) slik som blodet hos mennesker. Et årenett for hemolymfe finnes særlig i beina og i de tykkeste ribbene i vingene. Hjertet er primitivt hos insekter, avlangt, rørformet og ligger i bakkroppen og brystet. Det suger hemolymfe inn i bakenden av dyret og pumper det ut på ulike steder i lengre fremme i insektkroppen.

Hemolymfen brukes i liten grad til transport av oksygen eller gass rundt i kroppen. Hos landlevende dyr skjer ånding via et eget system av luftfylte årer, kalt trakéer. De besørger oksygen i kroppen og er forenet med åpninger i hudskjelettet ut til atmosfærisk luft. Insektlarver som lever i vann, har hemolymfe som inneholder hemoglobin, noe som gjør blodvæsken rødfarget. Hemoglobin er nødvendig for oksygentransporten i kroppen. Krepsdyr har hemocyanin i sin hemolymfe, dette er kobberholdig, og gir hemolymfen en blå farge.

Hos enkelte grupper insekter bruker hemolymfen for å regulere varmetapet. Noen insekter har utviklet systemer for utveksling av varme, disse kan både forhidre og øke varmetapet. Leddyr er avhengig av omgivelsenes varme og i varmt vær er det viktig å kvitte seg med overflødig varme. I kaldt vær er det viktig å bevare varmen i kroppen, særlig ved viktige organer som flygemuskulaturen.
Vlieland

**Vlieland** (vestfrisisk: *Flieland*) er ei av De frisiske øyer og en kommune i den nederlandske provinsen Friesland. På innsida av øya ligger Vadehavet og på yttersida ligger Nordsjøen. i 2006 hadde kommunen 1140 innbyggere. det er kun en landsby i kommunen, Oost-Vlieland. Med sine 28 inb/km² er Vlieland den nest tynnest befolka kommunen i Nederland.

## Historie
På grunn av stormfloa i 1287 blei Vlieland skilt fra det frisiske fastlandet, noe som var en del av prosessen som skapte Vadehavet. På et tidspunkt oppsto Eierlandsdjupta (*Eierlandse Gat*), resultatet var at den nordlige delen av Texel, Eierland, skilte seg fra Vlieland. Gjennom flere forandringer i havstrømmene har vestsida av Vlieland fortsatt å erodere.

Utenom Oost-Vlieland var det tidligere en til landsby; West-Vlieland. I 1736 blei de siste husene forlatt på grunn av flere tiår med oversvømmelser og forsøk på gjenoppbygging.

Til 1942 tilhørte Vlieland provinsen Noord-Holland. Sjøl om Vlieland er ei av De frisiske øyene, snakkes det ikke vestfrisisk på øya. Den opprinnelige dialekta var ei Hollandsk dialekt. I dag snakkes det moderne Nederlandsk på Vlieland, den siste dialektbrukeren var Petronella de Boer-Zeylemaker som døde i 1993, 107 år gammel.

## Transport

Rederiet Doeksen har Fergerute mellom Harlingen på fastlandet, Terschelling og Vlieland, dessuten har rederiet de Vriendschap sommerrute spesielt for syklister og vandrere mellom De Cocksdorp på Texel og Vliehors på Vlieland.

Det er ei bussrute på Vlieland, rute 110 som kjøres av TCR Vlieland.

I tillegg til fergekaia har Oost-Vlieland ei småbåthavn med plass til omtrent 250 båter. Havna, som bygges ut for øyeblikket, er om sommeren ofte full allerede etter kl. 14.00. Nærmeste alternativ er West-Terschelling som ligger halvanna til to timers seilas unna.

Oppe på Vuurboetsduin står Vlieland sitt fyrtårn. Tårnet sjøl er ikke mer en 18 meter høgt, men ligger likevel høgt i landskapet bygd på ei sanddyne 36 meter over havet. Tårnet blei flytta fra IJmuiden til Vlieland i 1909.

## Turisme
Turisme er den dominerende næringa på Vlieland. Øya har mange hoteller, hytteutleie, campingplasser o.l. Øya har 20km strand og 26km sykkelsti.

## Referanser


## Eksterne lenker
*
Bekkestua skole

**Bekkestua skole** Bekkestua skole er en av Bærums største ungdomsskoler med omtrent 580  elever fordelt på seks til sju paralleller på hvert trinn. Skolen ligger i naturskjønne omgivelser med kort avstand til offentlig transport (T-bane og buss ved Bekkestua stasjon). Nærmeste nabo er Nadderud stadion og Nadderudhallen som fungerer som gymsal for skolens elever.

Skolen har partnerskap med Institutt for Lærerutdanning og Skoleforskning (ILS) ved Universitetet i Oslo, og mottar hvert år flere studenter som har sin praksis på Bekkestua skole.

Bekkestua skole ble bygget som Bærums første ungdomsskole i 1967, og tok i mot sine første elever høsten 1968, men gjennomgikk en stor forvandling da den ble pusset opp skoleåret 2011-2012 og nå siste kapasitetsutbygging som stod ferdig desember 2021.

Trinnene har hver sin etasje av skolen, og hvert klasserom har (med få unntak) tilstøtende grupperom på halv klasseromsstørrelse. Alle klasserom er utstyrt med AppleTV koblet til skjerm og det er åpent trådløst nett tilgjengelig. I vrimlearealene har elevene tilgang til bordtennisbord, airhockey, fussball, gitarer og spillkort, og bibiiotek og kantine er åpen hver dag. "Spansketrappen" i mellombygget har plass til rundt 250 personer, i tillegg er det auditorium og Multisal.

## Eksterne lenker
* 
*
Beijings nasjonalstadion

**Beijing nasjonale stadion** (kinesisk: 北京国家体育场, pinyin: *Běijīng Guójiā Tǐyùchǎng*), også kjent som **Nasjonalstadionet** eller **«Fuglereiret»** (鳥巢), er den nasjonale sportsarenaen i Beijing. Det ble ferdig i mars 2008, og høytidelig åpnet 28. juni 2008, i god tid før til åpningen av De olympiske leker i 2008. Det ligger i Olympiaparken i Beijing nord i Beijing. Området ligger litt nord for og tett ved Fjerde ringveis nordlige strekk. 

OLs åpnings- og avskutningsseremonier fant sted i dette stadionet, likeså en rekke av øvelsene. 

Det ble bygd med plass til 91&nbsp;000 tilskuere, noe som er i ferd med å bli redusert til 80&nbsp;000 etter OL. Det er meningen at den plassen man derved vinner, skal fylles med blant annet restauranter, møtelokaler og forretningslokaler.

Stadionet er 330 meter langt, 220 meter bredt, 69.2 meter høyt og har et areal på 250&nbsp;000 kvadratmeter. Fuglereiret ble tegnet og bygd av det sveitsiske arkitektfirmaet Herzog & de Meuron i samarbeid med ArupSport og *Chinese Architecture and Design Research Group*. Designet er inspirert av et reir, og stadionet er en stålkoloss, pyntet med et 36 kilometer langt og et 45 000 tonn tungt nett av stålbjelker som går i hverandre som i et fuglereir. 

Første spadestikk ble tatt i julaften desember 2003, men de egentlige byggearbeider begynte først i mars 2004. Imidlertid kom det allerede i august 2004 til en pause som skulle vare i et halvt år. Grunnen var de massive kostnadsoverskridelser som prosjektet lå an til å føre med seg. Etter en ny planleggingsrunde ble det gjennomsiktige skyvetaket som skulle ha dekket til arenaen, strøket fra planene, og arbeidet ble gjenopptatt. 

Kostnadene til stadionet er beregnet til å ha kommet på 2,72 milliarder kroner.

Beijings styresmakter flyttet på 350&nbsp;000 borgere som bodde i området for å gi plass til sportsanleggene i området. De fikk nye boliger annetsteds i byen. 

På et tidligere stadium var det meningen at OL i Kina også skulle avholdes i flere sørkinesiske byer, og det ble i 2001 bygd en Guangdong Olympiastadion i Guangzhou med en kapasitet til å ta imot drøyt 80&nbsp;000 tilskuere. Men «Fuglereiret» ble bygd etter at denne planen ble endret.

National Stadium Beijing 1.jpg|Modell av stadionanlegget
Beijing National Stadium Interior.jpg|Stadionarenaen sett fra tribuneplass
BN 23 Kina 174.jpg|Fuglereirets konstruksjon


## Referanser


## Eksterne lenker
* 
* Stålguiden om Beijing National Stadium
Fylkesvei 461 (Hedmark)

**Fylkesvei 461 (Fv461) i Hedmark** gikk mellom Gravberget i Våler og Flisbrua i Åsnes kommune. Veien var 24,8&nbsp;km lang.

2019 ble veien del av fylkesvei 2094.

## Kommuner og knutepunkter

* Gravbergsvegen fra Gravberget mot  Braskereidfoss
*Gravberget kirke
* Ytre Ulvåa bru (kommunegrense Ulvåa, ca. 25 m)

* Kynna
* Rønnesætervegen fra Flisbrua mot  Flisa, og mot riksgrensen ved Linna/Långflon →  i Torsby (Sverige)

## Referanser


## Eksterne lenker
* Vegvesenets vegkart
Winsor McCay

**Winsor McCay** (født 26. september 1871, død 26. juli 1934) var en amerikansk illustratør, tegneserieskaper, avistegner og animatør. 
## Arbeid
Winsor McCay regnes som en pioner innen tegneserier og film. Han er særlig kjent for den veltegnede og grafisk interessante serien *[[Little Nemo in Slumberland]]* som gikk som søndagsserie i to New York-aviser fra 1905 til 1913. Han sto også bak *[[Gertie the Dinosaur]]* fra 1914, en av filmhistoriens første tegnefilmer. 

Winsor McCay har påvirket flere generasjoner av tegnere og tegneserieskapere, deriblant Moebius, Chris Ware, William Joyce og Maurice Sendak.  

 

## Tegneserier
* *Little Sammy Sneeze* (1904–1906)
* *Dream of a Rarebit Fiend* (1904–1913)
* *The Story of Hungry Henrietta* (1905)
* *A Pilgrim's Progress* (1905–1910)
* *[[Little Nemo in Slumberland]]* (1905–1914)
* *Poor Jake* (1909–1911)

## Filmer
* 1911: *[[Little Nemo (1911)|Little Nemo]]* a.k.a *Winsor McCay, the Famous Cartoonist of the N.Y. Herald and His Moving Comics*
* 1912: *[[How a Mosquito Operates]]*
* 1914: *[[Gertie the Dinosaur]]*
* 1918: *[[The Sinking of the Lusitania]]*
* 1921: *[[Dream of a Rarebit Fiend]]*
* 1921: *Dreams of the Rarebit Fiend: The Pet*
* 1921: *Dreams of the Rarebit Fiend: The Flying House*
* 1921: *Dreams of the Rarebit Fiend: Bug Vaudeville*
* 1921: *Gertie on Tour*
* 1921: *Flip's Circus*
* 1921: *The Centaurs*
* 1922: *The Midsummer's Nightmare*

## Se også
* *[[Little Nemo in Slumberland]]*
* *[[Gertie the Dinosaur]]*

## Referanser


## Eksterne lenker
* 
* 
* 
* 
*  Little Nemo in Slumberland Anniversary Special
*  Winsor McCays ''The Centaurs''
Svalbardmiljøloven

**Svalbardmiljøloven** (Lov om miljøvern på Svalbard) er en norsk lov fra 15. juni 2001 og har til formål å opprettholde et tilnærmet uberørt miljø på Svalbard når det gjelder sammenhengende villmark, landskapselementer, flora, fauna og kulturminner. Loven skal likevel ikke være til hinder for miljøforsvarlig bosetting, forskning og næringsdrift. Frem til denne lovens ikrafttredelse var miljølovgivningen på øygruppen regulert gjennom egne forskrifter.

Loven er den første norske lov som omhandler så å si alle sider av miljøforholdene i et bestemt geografisk område og er forankret i Svalbardtraktatens artikkel 2: «tilkommer Norge å håndheve, treffe eller fastsette passende forholdsregler til å sikre bevarelsen og – om nødvendig – gjenoprettelsen av dyre- og planteliv».

Arbeidet med en egen svalbardmiljølov startet høsten 1994 da Gro Harlem Brundtlands tredje regjering la frem for Stortinget en egen stortingsmelding om miljøvern på Svalbard.

Loven forvaltes av Miljøverndepartementet, Miljødirektoratet, Riksantikvaren og Sysselmesteren på Svalbard.

## Se også
*Verneområder på Svalbard

## Referanser


## Eksterne lenker
* Om Svalbardmiljøloven - Sysselmannen på Svalbard. Besøkt 26. august 2011.
* Svalbardmiljøloven – lovteksten hos Lovdata. Besøkt 25. august 2011.
* Forskrifter under Svalbardmiljøloven - Sysselmannen på Svalbard. Besøkt 26. august 2011.
Schiermonnikoog

**Schiermonnikoog** (vestfrisisk: *Skiermûntseach*) er den østligste bebodde frisiske øya i Nederland, Schiermonnikoog er dessuten en egen kommune. Kommunen har færrest innbyggere i Nederland med sine 986 bofaste (2007).  Nord for Schiermonnikoog ligger Nordsjøen, sør ligger Vadehavet og den nederlandske kysten. Man kan kun reise til Schiermonnikoog med båt,  i tillegg kan man kun legge til kai fra to timer før til to timer etter flo sjø.


Schiermonnikoog_6.24951E_53.48739N.jpg|Satellittfoto
vuurtorenschiermonnikoog.jpg|Fyrtårn
strandschiermonnikoog.jpg|Stranda


## Referanser


## Eksterne lenker
*
Utdanning i Bærum

**Utdanning i Bærum** er en samlet oversikt over utdanningstilbudet i Bærum.

## Grunnskolen i Bærum

Det kommunale utdanningstilbudet i Bærum kommune omfatter 
*grunnskolen som består av 26 barneskoler, 10 ungdomsskoler, 1 kombinert barne- og ungdomsskole, 1 spesialskole, 3 alternative skoletilbud, musikk- og kulturskole og Sjøholmen maritime senter, 
*Bærum kommunale voksenopplæring (BKVO) og 
*PP-tjenester.

Tjenesteleder for grunnskoleopplæringen er kommunalsjef Solveig Juel.

### Prosjekter i grunnskolen
Bærum kommune har satt i gang *Realfagsløftet* for å styrke realfagene i skolen. Dessuten arrangeres kurs for å integrere bruk av IT i undervisningen.

### Tjenestesteder i Bærum kommune
*  Blommenholm skole
*  Bryn og Hammerbakken skole
*  Anna Krefting skole
*  Eikeli skole
*  Eiksmarka skole
*  Emma Hjorth skole
*  Evje skole
*  Glassverket skole
*  Grav skole
*  Gullhaug skole
*  Haslum skole
*  Hosle skole
*  Høvik skole
*  Høvik Verk skole
*  Jar skole
*  Jong skole
*  Lesterud skole
*  Levre skole
*  Lommedalen skole
*  Lysaker skole
*  Løkeberg skole
*  Rykkinn skole
*  Skui skole
*  Snarøya skole
*  Storøya skole
*  Stabekk skole
*  Tanum skole
*  Bekkestua skole
*  Belset ungdomsskole
*  Bjørnegård ungdomsskole
*  Gjettum ungdomsskole
*  Hauger ungdomsskole
*  Hosletoppen ungdomsskole
*  Mølladammen ungdomsskole
*  Ramstad ungdomsskole
*  Ringstabekk skole
*  Sandviksbukta ungdomsskole
*  Skarva ungdomsskole
*  Vøyenenga ungdomsskole
*  Østerås ungdomsskole
*  Haug skole og ressurssenter
*  Solberg skole
*  Sjøholmen
*  Musikk- og kulturskolen
*  Voksenopplæringssenteret
*  PP-tjenesten

## Videregående skoler i Bærum

Videregående opplæring for unge mellom 16 og 19 år driftes av Akershus fylkeskommune. Fylkeskommunen har også ansvaret for fagopplæring (lærlingordningen), voksenopplæring og pedagogisk-psykologisk tjeneste / oppfølgingstjeneste.

### Tjestesteder i Bærum

*Dønski videregående skole
*Rosenvilde videregående skole
*Rud videregående skole
*Eikeli videregående skole
*Rud avd. Ila
*Sandvika videregående skole
*Stabekk videregående skole
*Valler videregående skole
*Nadderud videregående skole

## Privatskoler i Bærum
*Holtekilen Folkehøgskole
*Norges Toppidrettsgymnas i Bærum
*Steinerskolen i Bærum
Ogmund Finnsson

**Ogmund Finnsson** (født ca. 1315, død 1388) var en norsk ridder og riksråd. I to perioder fungerte han også som drottsete. Drottseten styrte landet på vegne av kongen, med samme rettigheter som kongen.

Ogmund Finnsson bodde på storgården Hesby (Hæstby) på Finnøy i Ryfylke. Han var sysselmann i Ryfylke, ihvertfall så tidlig som i 1347. Han var først drottsete for kong Håkon VI Magnusson i perioden 1366–1371. Håkon var mye utenlands, enten på krigstokt eller i Sverige. Senere var Ogmund drottsete for Håkons sønn, Olav IV Håkonsson. Olav var bare 10 år da han ble kronet til konge, og Ogmund Finnsson var drottsete for den umyndige kongen i perioden 1380–1386.

Ogmunds segl har i skjoldet en vinget pil og som skjoldholdere to løver. Sammen med posisjonen som drottsete indikerer det at han trolig var av kongelig slekt selv.

Det er oppført et minnesmerke over Ogmund Finnsson ved Hesby kirke på Finnøy.

## Referanser
Mariestad kommune

**Mariestad kommune** er en kommune i Västra Götalands län i landskapet Västergötland i Sverige. Kommunens administrasjonssenter ligger i Mariestad.

## Tettsteder
Mariestad kommune har fem tettsteder. I tabellen oppgis antall innbyggere per 31. desember 2010.

	
## Referanser
Gary Gygax

**Ernest Gary Gygax** (født 27. juli 1938 i Chicago, død 4. mars 2008 i Lake Geneva) var en amerikansk forfatter og spilldesigner mest kjent som skaperen av det velkjente rollespillet *[[Dungeons & Dragons]]*, som han skapte sammen med Dave Arneson i 1973 og publiserte sammen med Don Kaye i 1974 gjennom selskapet Tactical Studies Rules (TSR, Inc.). 

Gygax forlot senere TSR, og produserte og publiserte rollespill på egen hånd. Han skapte for eksempel *[[Dangerous Journeys]]* og *[[Lejendary Adventure]]*.

Han giftet seg med Gail Carpenter 15. august 1987 som var samme dag som foreldrene til Gygax hadde sitt 50-årsjubileum. Han har også hatt et tidligere ekteskap med Mary Jo Gygax. 

Gary Gygax er ofte omtalt som «rollespillets far».

## Referanser


## Eksterne lenker
* 
* 
*  
*
Dave Arneson

**David L. Arneson** (født 1. oktober 1947 i Minnesota, USA, død 7. april 2009) var en amerikansk spilldesigner. 

Han var med på å skape rollespillet *[[Dungeons & Dragons]]* sammen med Gary Gygax i 1973.

## Referanser


## Eksterne lenker
*
Sauelusflue

**Sauelusflue** (*Melophagus ovinus* (Linnaeus, 1758)) er en av lusfluene (Hippoboscidae), og er en blodsugende parasitt på sau. Den ligner på flått, men må ikke forveksles med denne.

Sauelusflua er bare noen millimeter lang. Den suger blod av sau. Sauelusfluen er vingeløs og blir ofte, feilaktig, kalt for *sauelus* eller *flått*, på vestlandet også gjerne for *sauekrabbe*.

Sauelusflue er igrunn nokså harmløs for sauen, den lager bare et lite sår. Men ettersom såret irriterer huden, klør ofte sauen seg, noe som medfører enda større sår. Dette kan bli betent eller angrepet av andre dyr, som spyfluer i slekten *Lucilla sp.*. 

Sauelusflua bærer en larve som utvikles i «livmoren»,  i en såkalt falsk placenta. Dette tar noen dager, og larven vil da «fødes» i et forpuppestadium.  

Sauelusflua kan angripe mennesker. Det skjer ikke veldig ofte. Den kan være vanskelig å bli kvitt ettersom den er både flat, tykkhudet og har solide klør på beina. Bittet resulterer i kløe. Sauelusflua kan ikke bruke menneske som vertsdyr.

## Utbredelse
Sauelusflue er utbredt i flere av de europeiske land. Den finnes i Asia og Australia, men har ikke etablert seg i Amerika. Forekommer i Norge. Den er en av artene på den norske svartelisten.

## Litteratur
* Hansen, L.O., 2003. *Forsidedyret. Hjortelusflue (Lipoptena cervi) og andre lusfluer (Hippoboscidae).* Insekt-Nytt 28 (1/2), side 3

## Eksterne lenker
*  
* Zoologisk museum – Lusfluer
* www.icb.usp.br – Melophagus
Institutt for lærerutdanning og skoleforskning

**Institutt for lærerutdanning og skoleforskning** (**ILS**), tidligere Pedagogisk seminar, i Oslo er landets største lærerutdanner på universitetsnivå med 300 studenter på praktisk-pedagogisk utdanning og  lektorstudenter. Instituttet tilbyr også masterstudier i utdanningsledelse samt ulike etter- og videreutdanningstilbud.

Instituttet bedriver lærer- og skolelederutdanning og skolerettet forskning. Det har ca. 140 tilsatte og drøyt  studenter, og er plassert ved Det utdanningsvitenskapelige fakultet ved Universitetet i Oslo. Der ble det etablert som et eget institutt i 1996. Instituttet har sine røtter tilbake til Pedagogisk seminar som startet i 1907. Fra 1988 har instituttet vært en del av Universitetet i Oslo. I tillegg til lærerutdanning har instituttet prosjekter som blant annet TIMSS og PISA.

Rektorer ved Pedagogisk seminar var blant annet Carl Knap i 1922 til 1937 og Herman Ruge fra 1937 til 1953.

I 2010 fikk Instituttet og den praktisk-pedagogiske utdanningen hard kritikk fra tidligere studenter som opplevde studiet som lite relevant og praksisorientert. Flere uttalte seg om studiet i UiOs studentavis Universitas gjennom leserbrev, kronikker og artikler. Debatten førte også til kritikk fra Norsk Lektorlag hvor leder Gro Elisabeth Paulsen gikk ut og påpekte at kritikken mot ILS var velkjent og problemene har vedvart siden 1970-tallet.

## Referanser


## Eksterne lenker
*
Valgliste

**Valglister** brukes til å organisere valg. Ulike politiske partier stiller med en liste over kandidatene de ønsker å få valgt inn i de lokale eller nasjonale, valgte institusjonene, eksempelvis parlamentet, kommunestyret og fylkestinget. Kandidatene står oftest i prioritert rekkefølge, men dette er avhengig av valgordningen. Politiske partier stiller som regel med egne lister, men det hender (som oftest i lokalvalg) at flere politiske partier stiller felleslister. Dette forekommer særlig når partiene kommer dårlig ut enkeltmessig, og dermed oppnår et bedre resultat samlet. Valglister kan også være stiftet for å gi uavhengige kandidater en mulighet til å komme inn i folkevalgte organer i parlamentære systemer. Valglister er utbredte i representative demokratier.

## Se også
*Listevalg
*Kommune- og fylkestingsvalg
*Stortingsvalg
Freie Wähler

**Bundesverband Freie Wähler** (norsk: *Landsdekkende forbund for frie velgere*) er en koalisjon av ulike borgerlige velgergrupper i Tyskland. Listene gjør det mulig for partiuavhengige kandidater å stille til valg i landets parlamentariske systemer på lokalt nivå. Hubert Aiwanger er leder av forbundet.

Freie Wähler er aktivt i alle tyske forbundsstater, men er spesielt vellykket i Bayern. Et parti ved navn Freie Wähler er stiftet med Hubert Aiwanger som leder.

## Partipolitisk retning
Freie Wählerforbundet har en borgerlig politisk retning. 

## Se også
*Lokale lister og felleslister
* Freie Wähler, landsdekkende parti

## Referanser


## Eksterne lenker
*
Dryocampa rubicunda

***Dryocampa rubicunda*** er en sommerfugl som tilhører familien påfuglspinnere (Saturniidae). Denne forholdsvis lille, gule og rosa arten finnes i den østlige delen av Nord-Amerika.

## Utseende
En ganske liten (vingespenn 32 – 50&nbsp;mm), gul og rosa spinner. Antennene, beina og mesteparten av forvingene er rosa, kroppen, bakvingene og et kileformetet tverrbånd på forvingen er gule. Larven er lysegrønn med svarte lengdestriper og rød hodekapsel, på det andre kroppssegmentet er det to korte, svarte, trådformede vedheng.

## Levevis
Larvene lever helst på lønn (*Acer* spp.), blant annet rødlønn (*Acer rubrum*), sukkerlønn (*Acer saccharum*), sølvlønn (*Acer saccharinum*) og asklønn (*Acer negundo*). I nord er det bare én generasjon, lenger sør to eller kanskje tre generasjoner per år. I år med store forekomster kan de gjøre noe skade på skogen. Larvene er selskapelige i de tre første larvestadiene, men lever enslig i de to siste. De voksne flyr om natten og kommer til lys. Hunnen sender ut feromoner som hannen kan oppdage på lang avstand.

## Utbredelse
Arten finnes i det østlige Nord-Amerika fra Ontario og Quebec i nord til Florida i sør.

## Eksterne lenker
* 
* Saturniidae Web - *Dryocampa*. Med bilder av de fleste artene http://www.saturniidae-web.de/Dryocampa.htm
Znamensk

**Znamensk** (russisk: Знаменск) er en lukket by i Astrakhan oblast i Russland. Den ligger rundt 300&nbsp;km nordvest for Astrakhan. Byen hadde .

Byen ble bygget for arbeidere og vitenskapsfolk på det nærliggende Kapustin Jar, et testområde for missiler. Znamensk fikk bystatus i 1962.

## Referanser


## Eksterne lenker
*
Maria av Pfalz

**Anna Maria av Pfalz** (født 24. juli 1561 i Heidelberg, død 29. juli 1589 i Eskilstuna) var en pfalzgrevinne og pfalzprinsesse av Simmern-linjen som gjennom ekteskap ble svensk kronprinsesse og hertuginne av Sverige.

Hun var datter av pfalzgreve Ludvig VI av Pfalz-Simmern og Elisabeth av Hessen.

Maria av Pfalz giftet seg i Heidelberg 11. mai 1579 med hertug Karl, den senere kong Karl IX av Sverige. De fikk seks barn, men kun et, Katarina Vasa, oppnådde voksen alder. Den svenske byen Mariestad er oppkalt etter henne.

## Referanser


## Litteratur
* Rudolph Bernhard von Walther: *Die Hochzeit Herzog Karl's von Södermanland mit Anna Maria, älteten Tochter des Churfürsten Ludwig VI. von der Pfalz am 3. mai 1579*, s.n., 1882
* Wilhelm Bötticher: *Gustav Adolph, König von Schweden: Ein Buch f. Fürst u. Volk*, Fliedner, 1845, S. 14
Xel-Ha

**Xel-Ha** eller **Xelha** er en arkeologisk førkolumbisk funnsted fra Mayakulturen, som befinner seg ved kysten av den meksikanske delstaten Quintana Roo, på østkysten av Yucatánhalvøya. «Xel-Ha» kommer fra ordene «xel» (som betyr kilde eller opprinnelse) og «ha» (som betyr vann).

**Xel-Há** er også navnet på en økologisk park som befinner seg i Solidaridad ved Riviera Maya.

## Referanser
Åtseleter

**Åtseletere** er dyr som lever av åtsler eller kadaver, det vil si kjøtt av døde dyr. De spiller en viktig rolle i økosystemet. En rekke leddyr, fisker, fugler og pattedyr er åtseletere. 

Åtseletere dreper ikke selv dyret. De fleste av dem har god luktesans og oppsøker kadavre av dyr som har dødd av sult eller sykdom. Andre åtseletere, slik som fjellrev og gribber holder øye med predatorer som jakter, og vil forsyne seg av restene når predatoren selv har spist ferdig. Større åtseletere som opererer i flokk, slik som hyener og trolig tidlige mennesker har i noen grad evnen til å jage bort predatoren fra byttet. Hyener er imidlertid også fullt kapable til selv å jage og drepe byttedyr, mens rovdyr som løve også vil ta åtsler når de kommer over det. Det er derved en glidende overgang mellom predatorer og åtseletere.

Mange laverestående dyr har utviklingen (larvestadiene) sine i åtsler. Blant fluene er spyfluer mest kjente. Åtselbiller oppsøker nylig døde dyr. Om dyret ikke er for stort graver de det ned i jorden. Her legger hunnen sine egg.

## Referanser


## Eksterne lenker
*